Държавен вестник, бр. 31, 2026 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  31
организация по оползотворяване за изпълнение на 
посочените задължения. Съгласно чл. 14, ал. 1 от 
ЗУО „Лицата, пускащи на пазара продукти, след 
употребата на които се образуват масово разпрос­
транени отпадъци, отговарят за разделното им 
събиране и третиране, както и за постигане на 
съответните цели за разделно събиране, повторна 
употреба, рециклиране и/или оползотворяване, 
определени с наредбите по чл. 13, ал. 1“, като ал. 2 
на тази разпоредба посочва, че лицата по ал. 1 
изпълняват задълженията си: 1. индивидуално, 
или 2. чрез колективни системи, представлявани 
от организации по оползотворяване. В случая 
жалбоподателят не изпълнява задълженията 
по чл. 14 индивидуално, тъй като самият той е 
организация за оползотворяване. Освен това в 
предмета на дейност на дружеството също не 
е залегнало изпълнение на такива задължения 
индивидуално, а напротив – изрично е упоме­
нато, че извършва дейността като организация 
по оползотворяване. Оспорената разпоредба на 
чл. 24, ал. 1, т. 4, буква „а“ НООО за жалбопо­
дателя е налице правен интерес от оспорването, 
тъй като посочените разпоредби засягат дейността 
му, както във връзка с предмета на дейност на 
дружеството, така и предвид цитираните по-горе 
разрешения. Жалбата е подадена от дружество, 
за което е налице правен интерес от оспорване 
на посочените разпоредби, предвид предмета 
на дейност на същото и срещу разпоредби от 
нормативен административен акт, подлежащ на 
оспорване, поради което жалбата е процесуално 
допустима.
Настоящият състав, след като обсъди доводите 
на страните по делото и събраните доказателства, 
както и при направената служебна проверка 
за законосъобразността на обжалвания адми­
нистративен акт по реда чл. 168, ал. 1 АПК на 
всички основания по чл. 146 от АПК във връзка 
с препращащата норма на чл. 196 АПК, намира 
за установено следното:
С член единствен на Постановление № 271 на 
Министерския съвет от 2012 г., обн., ДВ, бр. 85 
от 2012 г., е приета Наредбата за опаковките и 
отпадъците от опаковки. Със същото постано­
вление е отменена предходната наредба, приета 
с Постановление № 41 на Министерския съвет 
от 2004 г. В § 2 на постановлението е прието, 
че Наредбата влиза в сила от деня на обнарод­
ването им в „Държавен вестник“, с изключение 
на разпоредбите на чл. 23, 24 и 25 от Наредбата, 
които влизат в сила от 1.01.2013 г. Не е спорно 
по делото, че с т. 27 от протокол № 40 на засе­
данието на Министерския съвет, проведено на 
24.10.2012 г., е обсъдено и прието Постановление 
№ 271 на Министерския съвет от 2012 г., обн., 
ДВ, бр. 85 от 6.11.2012 г., за приемане на Наредба 
за опаковките и отпадъците от опаковки.
С писмо изх. № 03-00-551/18.10.2012 г. (стр. 131 
от делото), изготвено от главния сек­ретар на 
министерството на околната среда и водите 
(МОСВ) до главния секретар на МС и входирано 
в МС с № 104-09-40 от 18.10.2012 г., са изпратени 
доклад от министъра на околната среда и водите 
и проект на постановление на Министерския 
съвет за приемане на Наредба за опаковките и 
отпадъците от опаковки, като в § 2 било пред­
ложено постановлението да влезе в сила от деня 
на обнародването му в „Държавен вестник“. Към 
писмото също така е бил изпратен проектът на 
Наредбата, получените съгласувателни станови­
ща, таблица за съответствието на проекта на На­
редбата с консолидираната версия на Директива 
94/62/ЕС относно опаковките и отпадъците от 
опаковки, таблица за отразените становища на 
министрите чл. 32 от Устройствения правилник 
на МС и неговата администрация (УПМСНА), 
съобщение за средствата за масово осведомяване 
и електронен носител на материалите.
Според изложеното в доклада (стр. 132 и 133 
от делото) е представен проект на постановление 
на Министерския съвет за приемане на Наредба 
за опаковките и отпадъците от опаковки, като 
е посочено, че Наредбата се разработва на ос­
нование чл. 13, ал. 1 от ЗУО. Отбелязано е, че 
в Наредбата са взети предвид изискванията на 
новата Рамкова директива 2008/98/ЕС за отпадъ­
ците, които са въведени в новия ЗУО. Въведени 
са и цели по оползотворяване и рециклиране на 
отпадъци от опаковки съгласно изискванията на 
Директива 94/62/ЕС за опаковките и отпадъци­
те от опаковки. Създадени са нови изисквания 
по отношение на одите на организациите по 
оползотворяване на отпадъците и лицата, из­
пълняващи индивидуално задълженията си, в 
т.ч. изпълнение/неизпълнение на условията към 
разрешението. На организациите по оползотво­
ряване ЗУО дава възможност да изпълняват 
целите по оползотворяване самостоятелно при 
наличие на съответния разрешителен документ 
за дейности с отпадъци. В доклада на вносителя 
е посочено, че за прилагането на Наредбата не се 
изисква използването на допълнителни средства 
от държавния бюджет. 
Представена била таблица на съответствието 
на проекта на Наредба с Консолидираната версия 
на Директива 94/62/ЕС относно опаковките и 
отпадъците от опаковки, справка за отразяване 
на становищата, получени след съгласуване на 
проекта на постановление на Министерския съвет 
(ПМС) за приемане на Наредбата, становищата 
относно проекта на ПМС, съобщение за средствата 
за масово осведомяване. По делото е предста­
вен и протокол с изх. № 95-00-1852/17.10.2012 г. 
(стр. 396 от делото), удостоверяващ, че в периода 
от 19 септември 2012 г. до 17 октомври 2012 г. 
на интернет страницата на Министерството на 
околната среда и водите са оповестени ПМС 
на Наредбата и проект на самата Наредба. От 
27 септември 2012 г. до 17 октомври 2012 г. на 
интернет страницата на Министерството на окол­
ната среда и водите е бил оповестен и докладът 
на министъра на околната среда и водите. По 
делото е приложено и Постановление № 186 от 
23.08.2013 г. за изменение и допълнение на Наред­
бата за опаковките и отпадъците от опаковки, от 
което се установява, че обжалваната разпоредба 
на чл. 24, ал. 1, т. 4, буква „а“ не се изменя или 
допълва. Досегашният текст в чл. 24 става ал. 1 
и се изменя така: „Системите за разделно съби­
ране на отпадъци от опаковки, организирани от 
организациите по оползотворяване, съответно